it it 
il it 
it it KOMMISSIONEN FOR DE EUROPÆISKE FÆLLESSKABER 
Bruxelles, den 23.10.1995 
KOM(95) 490 endelig udg. 
Forslag til 
RÅDETS DIREKTIV 
om ændring af bilaget til direktiv 91/493/EØF 
om sundhedsmæssige betingelser for produktion og 
afsætning af fiskerivarer 
(forelagt af Kommissionen) 

BEGRUNDELSE 
Fællesskabet vedtog sundhedsmæssige betingelser for produktion og afsætning af fiskerivarer 
i juli 1991 (direktiv 91/493/EØF). Senere, i juni 1992, vedtog Rådet minimumshygiejneregler 
gældende om bord på fiskerfartøjer (direktiv 92/48/EØF). 
Medlemsstaternes anvendelse af disse foranstaltninger fra den 1. januar 1993 har givet 
anledning til visse vanskeligheder, hvad angår afsætning af fiskerivarer, der er nedfrosset 
umiddelbart om bord på fartøjer, som ikke betragtes som fabriksfartøjer efter direktiv 
91/493/EØF, men som henhører under bestemmelserne i direktiv 92/48/EØF. Det har derfor 
vist sig nødvendigt at foretage nogle tekniske justeringer af bilaget til direktiv 91/493/EØF med 
henblik på afsætningen af sådanne varer. 
Ændringerne, som forelægges som direktivforslag, vedrører ikke selve den dispositive del af 
direktiv 91/493/EØF, men udelukkende direktivets bilag. Ifølge artikel 13 i direktiv 91/493/EØF 
ændres bilagene af Rådet, som træffer afgørelse med kvalificeret flertal, på forslag af 
Kommissionen. 
De forudsete ændringer vedrører: 
- obligatorisk emballering af fileter og skiver af fisk, således at dette arbejde forbeholdes 
virksomheder på land eller fabriksfartøjer 
- nærmere bestemmelser om forarbejdning, der finder sted om bord på fabriksfartøjer 
- identificering af fiskerivarer, der afsættes på Fællesskabets marked. 
Disse ændringer er på ingen måde til hinder for det høje niveau for beskyttelse af 
folkesundheden, men tilpasser bestemmelserne, således at der tages bedre hensyn til den 
eksisterende situation for produktion af frossen fisk i Fællesskabet. Der er tale om en rent 
teknisk tilpasning med henblik på en mere fyldestgørende gennemførelse af EF-forskrifterne, 
især de foranstaltninger, der tager sigte på at etablere fri omsætning af fødevarer af animalsk 
oprindelse. 
Z 
forslag til Rådets direktiv om ændring af bilaget til direktiv 91/493/EØF 
om sundhedsmæssige betingelser for produktion og 
afsætning af fiskerivarer 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets direktiv 91/493/EØF af 22. juli 1991 om sundhedsmæssige 
betingelser for produktion og afsætning af fiskerivarer(1), særlig artikel 13, 
under henvisning til forslag fra Kommissionen, og 
ud fra følgende betragtninger: 
I Rådets direktiv 92/48/EØF om fastsættelse af minimumshygiejneregler for fiskerivarer 
fremstillet om bord på visse fartøjer i overensstemmelse med artikel 3, stk. 1, litra a), nr. i), 
i direktiv 91/493/EØF(2) er det fastsat, at fartøjer med fryseanlæg skal opføres på en 
fortegnelse, som den kompetente myndighed ajourfører med regelmæssige mellemrum; 
fiskerivarer, der produceres om bord på fartøjer med fryseanlæg, som opfylder 
hygiejnereglerne i direktiv 92/48/EØF, bør kunne afsættes på samme betingelser som 
fiskerivarer, der er nedfrosset på virksomheder på land; følgelig bør bilaget til 
direktiv 91/493/EØF ændres med henblik herpå; 
medlemsstaterne har tilkendegivet, at der er opstået visse vanskeligheder i forbindelse med 
gennemførelsen, og det er derfor nødvendigt at præcisere visse tekniske aspekter i 
direktiv 91/493/EØF med henblik på en ensartet gennemførelse i Fællesskabet, navnlig hvad 
angår identificering af de fiskerivarer, der afsættes -
UDSTEDT FØLGENDE DIREKTIV: 
(1) EFT nr. L 268 af 24.9 1991, s. 1£ 
(2) EFT nr. L 187 af 7.7.1992, s. 41. 15. 
-3 
Artikel 1 
I bilaget til direktiv 91/493/EØF foretages følgende ændringer: 
1. Kapitel I, punkt II, nr. 5, affattes således: 
"5.Forarbejdning om bord af fiskerivarer skal foregå under de hygiejnebetingelser, der er 
fastsat i kapitel IV, punkt II, nr. 2) og 3), punkt IV og punkt V." 
2. Kapitel IV, punkt I, nr. 3, affattes således: 
"Arbejde såsom filetering og opskæring foretages på en sådan måde, at forurening eller 
tilsmudsning af fileterne og skiverne undgås, og udføres på et andet sted end dér, hvor 
hovedskæringen og rensning sker; fileterne og skiverne må kun ligge på arbejdsbordet 
den tid, det tager at tilvirke dem, og de skal være beskyttet mod forurening ved hjælp af 
en passende emballage; fileter og skiver, der skal sælges ferske, nedkøles hurtigst muligt 
efter tilvirkningen." 
3. Kapitel V, punkt II, nr. 3, litra b), andet afsnit, første punktum, affattes således: 
"Disse grænseværdier gælder kun for fiskearter af følgende familier: Scombridae, 
Clupeidae og Engraulidae" 
4. Kapitel VII affattes således: 
"KAPITEL VII 
IDENTIFIKATION 
Med forbehold af direktiv 79/112/EØF skal det af mærkningen eller følgedokumenterne være 
muligt i kontroløjemed at finde frem til oprindelsen af de fiskerivarer, der afsættes. 
Med henblik herpå skal følgende oplysninger fremgå af emballagen eller i tilfælde af ikke 
emballerede varer af ledsagedokumenterne: 
- Afsenderlandet, som enten skrives helt ud eller angives med forkortelse, hvilket for 
Fællesskabet vil sige bogstaverne: B - DK - D - EL - E - F - IRL -1 - L - NL - P - UK - AT -
Fl - SE. 
- Identifikation af virksomheden eller fabriksfartøjet ved hjælp af autorisationsnummeret eller 
i tilfælde af afsætning fra et fartøj med fryseanlæg, der er omfattet af punkt 7 i bilag II til 
direktiv 92/48/EØF, fartøjets identifikationsnummer eller i tilfælde af afsætning fra en 
auktion eller et engrosmarked det registreringsnummer, som er omhandlet i artikel 7, stk. 
1, tredje afsnit, i nærværende direktiv. 
- En af følgende forkortelser: CE - EC - EG - EK - EF - EY. 
Disse oplysninger skal være letlæselige og anbragt på emballagen på et sted, der kan ses 
udefra, uden at det er nødvendigt at åbne den pågældende emballage." 
Artikel 2 
1. Medlemsstaterne sætter de nødvendige love og administrative bestemmelser i kraft for at 
efterkomme dette direktiv inden den 1. januar 1996. De underretter Kommissionen herom. 
Når medlemsstaterne vedtager disse love og bestemmelser, skal de indeholde en 
henvisning til dette direktiv, eller de skal ved offentliggørelsen ledsages af en sådan 
henvisning. De nærmere regler for denne henvisning fastsættes af medlemsstaterne. 
2. Medlemsstaterne meddeler Kommissionen teksten til de vigtigste nationale retsforskrifter, 
som de udsteder på det område, der er omfattet af dette direktiv. 
Artikel 3 
Dette direktiv træder i kraft på dagen for offentliggørelsen i 
De Europæiske Fællesskabers Tidende. 
s 
Artikel 4 
Dette direktiv er rettet til medlemsstaterne. 
Udfærdiget i Bruxelles, den På Rådets vegne 
Formand 
/ 
ISSN 0254-1459 
KOM(95) 490 endelig udg. 
DOKUMENTER 
DA 03 05 
Katalognummer : CB-CO-95-530-DA-C 
ISBN 92-77-94547-8 
Kontoret for De Europæiske Fællesskabers Officielle Publikationer 
L-2985 Luxembourg 
y